Ab tak "Gotham" main...
Main ne Wayne Enterprises ke board say meeting ki thi
ye batanay ke liye ke main un ke khilaaf tafteesh kar raha hun,
tou unhon ne hum par kisi aisay ko jasusi karnay bheja jis par humein bharosa ho.
Alfred ko kisi ne chaaqu say mara tha.
Woh bhi us ke puranay dost ne jo us ke sath fauj main hota tha.
Woh kya dhundna chahta tha?
Meri kuch files gum hogayi hain.
Agar mujhay maloom hojaye ke us ko kis ne bheja tha,
woh hi is sab maslay ka hal hai.
Meray pas aik mansuba hai.
Main wada karti hun,
ke main tum main say kuch logon ko yahan say zinda bahir nikalungi.
Tum kon ho?
Dr. Francis Dulmacher.
Teh khaanay main log mujh par bharosa kartay hain.
Mujhay is sab ki sarbarahi dedein,
aur main wada karti hun ke aap ko sehat mand aaza miltay rahengay.
Aur agar main nakaam rahi tou?
Jo log nakaam hotay hain, un ka bhi koi na koi faida tou hota hai.
Ye kya kar rahay hain?
Maaf karna, dost.
Tumhara naam bhi list main hai.
Yahan ke adhay say ziyada police walon ne aisay qatal kiye hain,
aur Loeb ke pas sab ke khilaaf kuch na kuch hai.
Ye hi tou Loeb karta hai.
Bas aur nahi.
Tou tumhein kya chahiye?
Policemen union ki sadarat ke anay walay election main
Gordon ke ilawa kisi aur ko himayat denay ka nahi soch sakta.
Ye GCPD main naye din ki shuruwaat hai.
- Ms. Cavanaugh achi lag rahi hain. - Shukriya.
- Sujan kaisi hai? - Theek hai.
Agar aap ko mazeed barf ke packet ki zarurat ho tou main Denise ko batadungi.
Douglas Sahib, main janti hun aap ko khirki ka nazara nahi pasand,
aur jaisay hi recovery suite khali hoga,
main aap ko wahan shift kardungi.
Kya koi masla hai?
Tum bahir ho.
Tum kafi chokanna rehtay ho.
Doctor ki nayi assistant hun.
Mera naam Fish hai.
Aur tumhara?
Andar tum jitna chahay ghumo,
woh Dr. Dulmacher ki jaga hai,
lekin jaisay hi tum bahir qadam rakhti ho,
tum meri duniya main dakhil hojati ho.
Main woh aadmi hun jo un becharay logon ko pakarta hun,
jo bahaduri dikha kar bhagnay ki koshish kartay hain.
Acha tou tum ho woh shikari.
Main ne tumharay baray main bohat suna hai.
Kya bohat baar aisa hua hai?
Mera matlab, woh becharay log.
Nahi.
Woh paani ko dekh kar hi himmat haar jatay hain, magar,
kabhi na kabhi,
koi hoshiyari dikhata hai
aur bhagnay ki koshish karta hai.
Mujhay nahi maloom tha ke main bahir nahi aasakti.
Meri ghalti thi.
Aisi ghalti dobara karogi,
tou woh tumhari akhri hogi.
Main ne akhbar parha tha.
Mubarak ho.
Shukriya.
Tou policemen union ka sarbarah karta kya hai?
Ye tou sadar par mubni hota hai.
Acha.
Alfred kaisa hai?
Aik bachay ki tarha rota hai.
Mazaq kar raha hun. Woh behtar hai.
Sun kar acha laga.
Tum ne jhoot bola tha na ke us ko kis ne chaaqu maara hai?
Isi liye aap yahan aye hain?
Batayen?
Han.
Kya tum ne bola tha?
Kya tum ne jhoot bola tha?
Nahi.
Agar humein hamla aawar ke huliye ke baray main kuch bhi maloom nahi hoga tou
hum usay dhund nahi sakengay.
Kash main aap ki madad karsakta, Detective.
Alfred us ko khud pakarna chahta hai.
Isi liye tum ne mujh say jhoot bola tha.
Nahi.
Bruce meri taraf dekho.
Alfred jo bhi karna chah raha hai,
tumhein us sab say dur rehna hoga.
Ye bohat khatarnaak hai.
Aur ye tumhari larayi nahi hai.
Main ne ye double roti bohat moti kaat di na?
Bruce...
Main samajh raha hun jo aap karna chah rahay ho.
Theek hai phir.
Detective Gordon,
Len Moore.
Main aap ki kya madad karsakta hun, Officer?
Aap aik izzat daar insaan hain.
Acha?
Gotham ka wahid detective jo waqai main apna case hal karta hai.
Main bas koshish karta hun.
Main isi waja say yahan aya hun.
Acha?
Kuch haftay pehlay,
aik qatal case main main wahan sab say pehlay pohnchnay wala tha.
Maqtool ka naam Grace Fairchild hai.
Is ki laash dariya ke kinaray mili thi, jis ko chaaqu maar kar qatal kiya gaya tha,
aur jin detectives ko ye case mila tha,
un ko koi suragh nahi mila aur unhon ne woh case chhordiya tha.
Sun kar afsos hua lekin aisa hota rehta hai.
Main chah raha tha ke aap is case par nazar dalen.
Tum chahtay ho ke main ye case sanbhaalun?
Han.
Dekho Len, meray pas waisay hi yahan bohat kaam karnay ko hain.
Is maqtool ke waaldein ko
insaaf milna chahiye.
- Woh tou hai. - Us ke qaatil ko
us ke kiye ki saza milni chahiye.
Ye bohat bura case tha.
Ye sab hi buray hotay hain.
Tumhein is case say kya milega?
Kuch nahi.
Main tou bas...
Hum kuch log hain jo ke...
kafi arsay say aap ka kaam karnay ka andaaz dekh rahay hain,
jis tarha aap GCPD aur Gotham ko behtar bana rahay hain.
Aur main bhi us sab ka hissa banna chahta hun.
Aur aap ko ye case dekar main woh hi dikha raha hun
ke main bhi is sab ka hissa hun.
Main is par nazar dal lunga.
Janay ke liye tayyar ho?
Tayyar?
Main tou subha say Luccio par carbonara khanay ke liye betaab horahi hun.
Naya case mila hai?
Ye hi samjho.
Ye qatal case kisi ne abhi tak suljhaya nahi hai.
Aik police walay ne mujhay is par nazar dalnay ko kaha.
Kafi ajeeb sa hai.
Acha woh kaisay?
Mujhay tou laga tumhein bhook lag rahi thi?
Main ab kya kehsakti hun.
Case hi aisa hai.
Maqtool Grace Fairchild ki laash do haftay pehlay mili thi.
Us ke gum honay ki report 4 mahinay pehlay ki gayi thi.
Aakhri dafa uski baat,
uski maa say hui thi.
unhon ne bataya ke woh junoob main aik gaaon ke bar main thi.
Woh tou mera bhi gaaon hai.
Kon say bar main?
Detectives ne sara ilaqa chhaan liya tha.
Lekin kisi ko kuch nahi pata.
Koi suragh nahi mila.
Ab mujhay samajh main araha hai ke is case ko hal kyun nahi kiya.
Ye tou bilkul meri hum umar hai.
Hum dost ban saktay thay.
Jantay ho us gaaon main aaj kal kuch speakeasies bhi hain.
Ye aik nayi cheez hai.
Woh tumhein dhobi ghaat ya juton ki dukan main mil jayegay.
Koi pehchaan bhi nahi sakta agar koi anari jaye tou.
Shukriya, main uska bhi chakkar laga lunga.
Achi baat hai.
Main khush hun ke tum is case ko dekh rahay ho.
Jis ne bhi ye kiya hai,
woh aik darinda hai.
Kelly.
O khudaya.
Zakham abhi bhi nahi bhara.
Tumhein kya chahiye?
Meray pas aik mansuba hai lekin mujhay tumhari madad chahiye.
Kaisa mansuba?
Hum yahan say bhaagen gay.
Main is jazeeray say jaan churaongi,
ya main is koshish main jaan dedungi.
Alfred?
Tum kahan jaa rahay ho?
Shehar main, Bruce Sahib.
Jitna main Reggie ko janta hun,
woh nashay main dhut abhi kahin mara parra hoga.
Aur us say buri manshiyat ka istemaal shuru kar raha hoga.
Woh zarur mujhay
kisi shooting gallery main nishanay baazi karta hua milay ga.
Alfred tum nahi jaa saktay.
Tum theek nahi ho.
Aur koi chara nahi hai, Bruce Sahib.
Woh yahan sirf chand din rahay ga.
Kuch arsay main woh chalta banay ga.
Tou phir hum dono ko chalna chahiye.
Agar aap ko lagta hai ke main aap ko sath lekar jaonga, Bruce Sahib...
O khudaya.
Kaisi ho, Lidia?
Tou kya socha tum ne?
Main pehlay hi bata chuki hun, meri dukan farokht ke liye nahi hai.
Please, main aap ke samnay hath jorta hun, dobara is ke baray main sochen.
Main bas aik khamosh partner ke tor par rahunga.
Tum mamool ki tarha is jaga ko chalati rehna.
Ajeeb pagal hai. Main pehlay hi bata chuki hun!
Madam please. Main koi nuqsaan nahi pohnchana chahta.
Theek hai, meri maa.
Tum jo batana chahti thi, batadiya.
Madam, main aap ko yaqeen dilata hun,
mujhay aap ki is dukan main waqai dilchaspi hai.
Agar aap ko paisa nahi chahiye tou,
kuch tou aisa hoga jo aap paana chahti hain.
Meri poati, Antonia,
woh bohat haseen hai.
Naik bhi,
bilkul aik farishtay ki tarha.
Aur guitar player ne usko apnay ishq main phansa liya hai.
Woh shaitaan hai.
Ye tou bohat bura hai.
Tum meri poati ko ghar anay par majboor kardo.
Aur us gulukaar ko chhornay ka kaho...
phir main ye dukaan bechnay ke baray main sochungi.
Madam...
woh itwaar ki subha aap ke ghar main hogi.
Ye mera wada hai.
Ye jaga bilkul kabaar hai.
Do kauri ki nahi hai.
Ye us say kahi ziyada hai, Gabe.
Tum abhi nahi samjho gay.
Nahi.
Main ye nahi keh raha ke hum hi ye case sanmbhalein gay,
bas us mein thori si madad karen.
Nahi.
Harvey.
Maqtool insaaf ki haqdaar hai.
Han, aur main bhi haqdaar hun
ke mujhay aik super model milay jis ko mujh jaisa koi pasand ho aur woh meray liye khana banati ho.
Lekin mil tou nahi rahi na.
Aur waisay bhi hum dono jantay hain,
tum insaaf ki waja say ye case lena nahi chah rahay ho.
Hello, Detectives.
Ed, aik sawaal hai:
Kya tum ziyada kaam karna chahogay ya kam?
Kya ye aik paheli hai?
Bilkul.
Tum meri madad kar rahay ho. Tou kuch mila?
Ye us gaaon ke tamam bars ke naam hain jin ke paas license bhi hai.
Jis main speakeasies bhi shamil hain?
Jee, janab...
Aur 4 tou aisay hain jin ko jaan kar aap ko khushi hogi
jin ko is case ke detectives dhund nahi paye thay.
Ye tou bohat acha kaam kiya Ed, shukriya.
Aik aur cheez.
Main Fairchild ke qatal ke crime scene ke saboot dekh raha tha
aur mujhay aisa lagta hai ke us main koi saboot ghuma hua hai.
Kuch maloom hai ke ye kya hosakta hai?
Nahi, lekin us par "3A" likha hua hai.
Tumhein lagta hai tum dhund logay?
Main is puzzle ko solve kar ke rahunga.
Tum chal rahay ho?
Main tumhein hispanvi zabaan main batata hun.
Nahi.
Acha dekho, tum theek keh rahay ho.
Main aisa hi hun.
Main yahan logon ko batana chahta hun
ke yahan badlao ayega.
Lekin Harvery main ye sab tumhari madad ke beghair nahi karsakta.
Main janta hun tum bohat hawa main ur rahay ho,
jab say ye Loeb waghaira ko tum ne qabu karliya hai,
lekin tumhein aik cheez hamesha yaad rakhni hogi.
Suraj ke ziyada qareeb gaye,
tou tum jal kar raakh hojaogay.
Hogaya?
- Han. - Achi baat hai.
Tou chalo, utho.
Tou bas ye hi hai.
Tou tum bata rahi ho ke
tum samajhti ho ke hum yahan say bhaag saktay hain?
Main ne ye hi kaha hai na?
Kaisay?
Chalaaki aur hoshiyari ke sath,
lekin tum logon ki madad ke beghair main ye nahi karsakti hun.
Han, tou hum hi kyun?
Tumharay woh dost kyun nahi?
Ye baat tou mujhay batanay ki zarurat nahi ke yahan kya hoga jab hum yahan say bhaagengay.
Khuda na khaasta, kuch gar bar hojati hai,
tou main apnay sath jaandar log rakhna chahti hun,
istemaal shuda purzay nahi.
Ye baat bhi theek hai.
Tou tumhara mansuba kya hai?
Bahir, samandar ke kinaray aik kashti khari hai.
Itni hai ke hum 6 log us main aaram say asaktay hain.
Kashti main?
Tumharay paas koi acha mansuba hai?
Main ne kuch din pehlay aik helicopter ki awaz suni thi.
Bohat ziyada tez awaz thi.
Hum us mein ur kar kyun nahi bhaag jatay?
Tum main say kisi ko helicpoter chalana ata hai?
Isi liye.
Theek hai.
Ye jo kashti hai...
Tumharay paas uski chaabi hai?
Nahi.
Abhi nahi hai, lekin main dhund lungi.
Tou kya tum meray sath ho ya nahi?
Hum 0-for-3 hain. Meray pairon main bhi dard horaha hai.
Main bar main janay ke liye mana nahi kar raha.
Lekin aisay nahi jana chahta.
Ye dusray cases ki tarha ka hi tou case hai.
Nahi, ye un ki tarha ka case nahi hai,
ye tum ne mashghala banaliya hai.
Sab ko mashghalay ki zarurat hoti hai.
GCPD, hum qatal ke baray main jannay aye hain.
Han woh yahan ayi thi.
Kuch arsa pehlay.
Shayad... 3 ya 4 mahinay pehlay?
Ye tumhein abhi bhi yaad hai?
Han, us ne bataya tha ke woh meray college ke samnay walay college main parhti thi.
aur...
Aur kya?
Sach bolun tou, us ka date dikhnay main zabardast tha.
Us ka date?
Kuch yaad hai woh kis tarha dikhta tha?
Sirf itna ke woh dikhnay main kafi acha tha.
Lekin kafi classy bhi tha.
Theek hai. Tumhari baari.
Kaisay aik kamiyab, mazahiya,
thora bohat acha dikhnay wala larka abhi tak kunwara hai.
- Thora bohat? - Chalo us say ziyada.
Chalo ab batao.
Kuch tou masla hoga tumharay sath.
Shayad tum theek keh rahi ho.
Meri...
Meri kayi girlfriends theen.
Lekin akhir main...
Un ke sath ziyada arsa chal nahi pata tha.
Kyun nahi?
Meray khayal say jo main chahta hun us say woh khaufzada hojatay hain.
Theek hai.
Nahi...
Kuch aisa waisa nahi hai.
Phir kya hai?
Sunnay main thora ajeeb lagega.
Main tum par nahi hansungi.
Waada karti hun.
Main jis cheez ki talash main hun...
woh ghair mashroot mohabbat hai.
Ghair mashroot,
sachi aur gehri mohabbat ki zarurat hai.
Ajeeb si na?
Theek kaha.
Tumhein pasand aya?
Chalay ga.
Kitchen main wine pari hai.
Jo pasand aye khol lo.
Kya main tumhari jacket lelun?
Adhay say ziyada kaam tou ye jaga kardeti hogi.
Kya matlab?
Jin larkiyon ko tum yahan latay ho.
Waisay...
kafi arsa hogaya hai,
jab say main yahan kisi larki ko lay kar aya hun.
Phir main tou khush qismat nikli.
Khush qismat tou main hun.
Mujhay aik mauqa denay ka shukriya.
Tum kya keh rahay ho?
Is jaga ko dekho.
Main yaqeenan yahan ruk sakti hun.
Aaj raat ke liye.
Dekho agar woh banda dobara yahan aye
ya tumhein aur kuch yaad aye,
mujhay phone kar lena.
Bilkul.
Woh yahi par tha, Harvey.
Han.
Tum ye case nahi chhorr rahay na?
Bilkul nahi.
Tou...
kya ye raazi hai?
Lagta tou nahi hai.
Pallaci kehta hai ke woh abhi bhi larki say pyar karta hai.
Woh us ko nahi chhoray ga.
Antonia aur mera sath zindagi bhar ka hai,
aur tum aisa kuch nahi kar saktay
jis say main usay chhordun.
Dekha main kya kehna chah raha tha?
Sacha pyar.
Main us ke mu main slug daalun,
shayad humari baat maan jaye.
Nahi.
Ye guitar bajata hai.
Is ki ungliyan urra do.
Main is ki ungliyon ko goli maar dun?
Goli nahi maro.
Kaat do.
Bas tumhein hi tou dekhna chah rahi thi.
Aisa mat bolo.
Jim ko bura lag jayega.
Main ne Fairchild ka post mortem kiya hai.
Aur mujhay kafi ajeeb nataaij milay hain.
Ajeeb? Kis tarha?
Grace Fairchild 4 mahinay say laa pata thi.
Is tarha ke aghwa ke case main,
bohat chot aur jismani tashaddud hota hai,
lekin is ke sath aisa nahi hua.
Is ke dil aur galay par chaaqu ke nishaan ke ilawa
pura jism sahi salamat hai.
Kuch samajh nahi araha.
Jab tak...
Tum ne kabhi socha tha ke kya pata woh khud bhaagi thi?
ke us laa pata honay ka qatal say koi lena dena nahi hai?
Humein jo mila hai us say ye saabit kiya jasakta hai.
Shayad.
Nahi.
Nahi, Fairchild aik achi nokri karti thi,
girwi rakhwanay ki,
jis raat ye laa pata hui thi us ne apni maa ko phone bhi kiya tha.
Nahi, woh bhaagi nahi thi.
Us ko aghwa kiya gaya tha.
Aur jis ne bhi us ko aghwa kiy tha
us ko band kar ke rakha hua tha.
Jab tak sahi waqt nahi aya tha...
Aur phir us ne isay maar daala.
Main janta hun.
Subha bakhair.
Neend kaisi ayi?
Bohat mazedaar.
Tou main soch raha tha ke nashtay ke baad
hum awaami numayesh par jaa saktay hain.
Ye sirf aik haftay ke liye is shehar main rahengay.
Main jana tou chahti hun,
lekin main waisay hi late hun.
Aur meri subha ko meeting bhi hai aur dopeher ko khana khaanay jana hai.
- Tou baad main chali jana. - Nahi karsakti hun.
Mujhay kal raat tumharay sath bohat maza aya.
Aur mujhay umeed hai ke main tum say dobara milungi.
Kam az kam...
nashta hi karti jao.
Nahi, main ne abhi ghar bhi jana hai aur kapray badalnay hain, main late hogayi hun.
Agli dafa zarur.
Mujhay aaj raat phone karna.
Main kaam say farigh ho kar ajaongi,
agar tum chaho gay tou.
Aray, Jason...
Please, mujhay jana hoga.
Nahi.
Tumhein janay ki zarurat nahi hai.
Miss Mooney.
Tum yahan kaisay?
Kya main tumhari madad karsakta hun?
Han...
Qaidiyon ke liye...
saman kam horaha hai.
Woh sab storage room main para hai.
Lekin ye tou tumhein pehlay hi maloom tha.
Aik cheez jo main bardasht nahi karunga...
woh hai be emani.
Tum yahan say bhaag ne ki koshish kar rahi thi na?
Nahi.
Main aik baat batata hun.
Main tumharay pait main goli maarunga.
Pehlay tou tumhein dabao mehsoos hoga.
Lekin phir tumhein jalan mehsoos hogi jo tum ne kabhi zindagi main mehsoos nahi ki hogi.
Shayad us dard ki waja say tum mujhay sach batadogi.
Main dobara puchta hun.
Kya tum bhaagnay ki koshish kar rahi thi?
Nahi.
Kitnay afsos ki baat hai.
Ruko, ruko.
Main jhoot bol rahi thi
lekin main bhaagna nahi chah rahi thi.
Tum mujhay maarna chahti thi?
Mera gala kaatna chahti thi?
Nahi. Qasam say.
Aap ka nahi.
Jab bhi main soti hun main khuda say dua mangti hun,
ke woh daraona khuab nah dikhay.
Woh zinda aadmi jis ko aap ne
un hath pairon say, jo us ke nahi thay.
Woh bhayanak cheez jo aap ne banayi thi.
Main ne bohat khatarnak aadmiyon ka saamna kiya hai...
Lekin koi bhi aap jaisa nahi hai...
Dollmaker.
Tou tum apni jaan lena chah rahi thi
is say pehlay ke main tumharay sath bhi kuch karun?
Jee.
Tou, Miss Mooney,
agar dobara aap ne aisa kiya,
tou main aap ka ye bhayanak khuab pura kardunga.
Agar mujhay karna para, tou main tumhein maut say bhi wapas lay aonga,
aur kuch aisa banadunga jo duniya ne pehlay kabhi nahi dekha hoga.
Aur koi kaam?
Nahi.
Pata hai, main chahti tou tumhara sar eent say phor deti.
Tum aisa kyun karti?
Tum aisa kaho gi bhi kyun?
Bas bata rahi thi ke tumhein maloom hona chahiye. Kya chal raha hai?
Tum mujhay kyun dhund rahay ho?
Reggie Payne, woh aadmi jis ne Alfred ko maara tha,
woh Gotham main hi hai.
Aur tumhein us ko dhundnay main meri madad chahiye. Theek hai.
Alfred ne kaha ke woh kuch dino ke liye kisi gun range main hoga,
lekin main ne shehar bhar main dhund liya hai.
Kuch nahi mila.
Gun range par din kon guzarta hai.
Kuch samajh nahi araha.
Us ne ye hi kaha tha.
Kaha ke Reggie shooting gallery main hoga.
Ye woh gun range nahi hai, bewaqoof.
Tumhein aur bahir ghumnay ki sakht zarurat hai.
Bas, bas, bas.
Jaa kar munh hath dho.
Main thori dair main wapas ati hun.
Tou, ab hum kaam ki baat karein?
Tou kya mila?
Sach bolun tou,
ye crime scene par maujood asli saboot nahi hai,
jahan tak mera khayal hai woh tou kab ka ghayab ho chuka hoga.
Lekin main us ki naqal zarur dhund sakta tha,
log book main bohat neechay pari hui thi.
Ye aik toota hua dil hai.
shayad hath say paint kiya gaya tha.
Ye crime scene par maujood tha?
Tumhein pakka yaqeen hai?
Han, bilkul ye nahi.
Dekho, ye us tasveer ki naqal hai...
Aray yar Ed, abhi nahi.
- Kya hua? - Main ne tumhein khabardar kiya tha.
Lekin nahi, tumhein is main zarur ghusna tha aur apnay sath mujhay bhi lay doobna tha.
Tum kis baray main baat kar rahay ho?
Tum jis aadmi ke peechay ho,
ye us ka pehla qatal nahi.
Woh silsila waar qaatil hai.
Ye tou bohat mazedaar lagta hai.
Shukriya.
Mujhay lagta hai
main ne khana thora jala diya hai.
Lekin main...
Mujhay yaqeen hai ye sahi hi hoga.
Tumhara din kaisa guzra?
Bohat acha, meri jaan.
Aur tumhara kaisa guzra?
Acha tha.
Puchnay ka shukriya.
Meray khayal mein tum sahi keh rahi thi...
khaanay ke baray main.
Mujhay maaf kardo.
Koi baat nahi.
Main ne oven main do dafa check kiya tha,
aur lagta hai woh zarurat say ziyada garam hogaya...
Janti ho...
Humaray beech sab sahi nahi chalraha.
Tumhari ghalti nahi hai.
Mujh main koi masla hai.
Kuch khaas hosakta tha.
Please, please. Mujhay maarna mat.
Janti ho, main samjha waqai tum hi woh ho jo mujhay chahiye tha.
Please.
Nahi, nahi.
Fikar mat karo.
Aaj nahi tou kal, main usay dhund lunga.
Main abhi bhi nahi samjha.
Is bekaar jaga ke liye itna paisa kyun kharch kiya hai.
Ye paisay ka maamla nahi hai, Gabe.
Paisay ka maamla nahi hai?
Phir kis ka hai?
Har shakhs ko koi na koi cheez mutaasir karti hai...
Aarzu, imtiaz, hasad.
Theek hai, tou aap kis baat say mutasir huay hain?
Aap ko ye jaga itni shiddat say kyun chahiye thi?
Seedhi si baat hai.
Is jaga par main Don Maroni ka qatal karunga.
Waqt agaya hai.
Kya tum tayyar ho?
Chalo.
Ab jaisay hi ye darwaza khulay ga, aik alarm baj jayega,
aur humaray paas ziyada waqt nahi hoga.
Aur gate ka kya?
Us ko kal raat hi main ne khol diya tha.
Ye lo.
Jaisay hi wahan pohncho, kashti chala lena.
Tum humaray sath nahi arahi ho?
Main arahi hun, mujhay Kelly ko bhi sath lana hai.
Woh tou chal bhi nahi sakta. Chalo chalen.
Tum bhalay mujhay jazbaati kaho,
lekin main usay yahan nahi chhor sakti hun.
Aur khabardaar jo mujhay yahan chhor kar gaye.
Tum ne mujh say jhoot bola, Fish.
Main ne tumhein khabardaar kiya tha ke tumharay sath kya hoga agar tum ne mujh say jhoot bola tou.
Main tumharay jismaani aazaa ke sath kya kya banaaunga.
Phir miltay hai, Doctor.
Is ko yahan chhor do.
Humaray paas ziyada waqt nahi hai.
Chalo.
Is taraf say.
Woh kashti ki taraf jaa rahay hain.
Tum kya kar rahay ho yar? Darwaza kholo.
Main nahi khol sakta.
Taala laga hua hai.
Kya?
Fish ne kaha tha ke taala khol diya hai.
- Woh kameeni. - Kya?
Fish.
Us ne humein phansaya hai.
Kelly, dusri taraf say ao.
Tum ne unhein bataya tha ke tum ye urra nahi sakti, hai na?
Main ne jhoot bola tha.
Woh helicopter.
Sanbhal kar betho!
Fish!
Woh jawan, kunwari aur haseen larkiyon ko aghwa karta hai,
aur un ko apnay paas hafton rakhta hai,
kabhi kabhar mahino tak.
Aur phir woh un ko Gotham main kahin qatal kar ke phenk deta hai.
Us ne abhi tak kitnay qatal kiye hain?
Darjano, shayad us say bhi ziyada.
Jab bhi woh qatal karta hai,
crime scene par ye chhor jata hai.
Ye us ka calling card hai.
Tou ye kon hai?
Koi nahi janta.
Sunnay main aya ke woh parha likha, dekhnay main acha aur ameer hai.
Lekin ye sirf aik profile hai.
Kuch log usay Don Juan Killer kehtay hain.
Ziyada tar log usay The Ogre kehtay hain.
Tou main ne us banday ke baray main pehlay kyun nahi suna hai?
Aur awaam kyun nahi janti is baray main?
- Ye GCPD ka... - Hello doston.
Purana raaz hai.
Sirf chand baray detective ko is banday ke baray main maloom hai,
aur woh ye khabar kabhi bhi media ko nahi batayengay.
Kyun nahi?
Kyun ke The Ogre un sab police walon say badla leta hai
jo us ke khilaaf tafteesh kartay hain.
Woh un ke dil ke qareeb kisi shaksh ka qatal kardeta hai.
Tab hi ye pagal insaan abhi tak pakra nahi gaya, Jim,
kyun ke koi bhi is ki tafteesh karna nahi chahta.
Jab tak mainay shuru nahi kiya.
Isi liye main soch raha tha ke tumhein ye case kahan say mila?
Main ne tumhein bataya tou tha, mujhay aik officer ne ye case dekhnay ko kaha tha.
Kon?
Kis ne?
Cat.
Woh raha.
Hosla rakho, budhay.
Hum tumhein lootnay nahi aye hain.
Tum yahan kya kar rahay ho?
Tum say baat karnay aya hun.
Ye kon hai?
Tumhein is say matlab nahi.
Tumhein meray ghar kis ne bheja tha?
Mujhay kis ne bheja tha?
Chalo ghar jao... Chalo, jao Bruce.
Tum pehlay say ziyada museebat main parr jaogay.
Ye meri dawa hai. Idhar do.
Meray dost ne tum say kuch sawaal kiya hai.
Main ne kaha idhar do mujhay.
Warna kya?
- Nahi... - Sawaal ka jawaab do!
Main koi nuqsaan pohnchana nahi chahta tha.
Main bas kuch kaghzaat lenay aya tha.
Lekin Alfred beech main agaya tha....
Kya woh theek hai?
Batao mujhay?
Tum ne usay chaaqu maara tha.
Tumhein us ki kya parwah?
Mujhay us ki parwah hai!
Woh theek hai, hai na?
Tumhein kis ne bheja tha?
Un ko bahir phenk do!
- Nahi. - Batao tumhein kis ne bheja tha?
Tumhein kis ne bheja tha?
Tumhein ye sab nahi karna chahiye, Bruce.
Sirf Alfie in logon ko sanbhaal sakta hai.
Kon log?
Aik aurat jis ka naam Mathis hai
aur aik aadmi jiska naam Bunderslaw
Sid Bunderslaw... Is banday ke sath meri mulaqat hui thi.
Lekin tumhein ye sab Alfie ko sanbhalnay dena hoga.
Tum kuch nahi karna, Bruce.
Ye bachon ke bas ki baat nahi hai.
Ye aadmi Bunderslaw...
Us ko kya chahiye?
Sirf jaan'na chahta tha ke tum kya jantay ho.
Dekhna chahta tha ke tumhari tafteesh kahan tak pohnchi hai.
Lekin woh dara hua tha.
Aur isi liye us ne mujhay bheja tha.
Ab kya mujhay mera bag wapas karogay, please?
Please.
Is ko wapas kardo.
Tum.
Aap beemar insaan ho, Payne Sahib.
Aap ko doctor ki zarurat hai.
Mujh par tars mat khao.
Main kameena zarur hun,
lekin main apna kaam achay say karna janta hun.
Tum chahtay ho ke main Bunderslaw ko bataaun ke tum us ke peechay parr gaye ho?
Kyun ke phir woh tumharay peechay ayega.
Aur tum usko roknay ke liye kuch nahi kar paogay.
Tum log tou sirf bewaqoof bachay ho!
Main tum logon ko pakarwa dunga.
Nahi, tum nahi karogay.
Woh... Woh... Woh mera idea nahi tha.
Main qasam khata hun!
Mujhay sirf tumhein woh case denay ka kaha tha.
Kis ne kaha tha?
Loeb!
Commissioner Loeb ne kaha tha!
Us ne mujhay bola ke...
Main tumhari tareef karun.
Bolun ke tumhein dekh kar main bohat mutasir hua hun.
Matlab us ne bolnay ko kaha ke
main tumhari Gotham aur GCPD ko saaf karnay main madad karna chahta hun.
Aur ye case...
Ye case bhi usi mansubay ka hissa tha.
Woh janta tha ke tum mana nahi karogay.
Aur tum ne aik achay sipahi ki tarha us ka hukum maan liya.
Meray paas aur koi chara nahi tha.
Tum jantay ho Loeb kya karsakta hai.
Bohat achi tarha.
Jim, baat suno! Tum abhi bhi is sab say jaan chura saktay ho.
Jaan chhura sakta hun? Woh Lee ke peechay parr sakta hai!
Agar us ko maloom hua ke tum us ke khilaaf tafteesh kar rahay ho.
Zara socho is baray main.
Ye tumhara masla nahi hai.
Media main kisi ne nahi kaha ke ye case ab tum dekh rahay ho.
Tum ne tou sirf chand sawalaat kiye hain,
tou tumhein ye case abhi foran chhorna hoga.
Ye hero geeri karnay ka waqt nahi hai.
Agar main ye case chhordeta hun, tou main aik silsila waar qaatil ko chhor dunga.
Is mujrim ka agla qatal meray zameer par hoga!
Agar tum nahi chhoro gay tou agla qatal Lee ka hosakta hai.
Hello, ye Lee ka number hai.
Meray liye apna paigham chhordo.
Lee, mujhay jald az jald phone karo.
Ye bohat zaruri...
Tum!
Tum salay kuttay ke bachay!
Zabaan sanbhaal kar baat karo!
Tum hi ne mujhay phansaya hai na!
Detective, main nahi janta ke tum kis cheez ki baat karahay ho...
Khamosh hojao. Sirf suno!
Peechay hato!
Tumhari himmat...
Main ne tumharay sath kaam karnay ki koshish ki thi.
Lekin tum ne hadh paar kardi hai.
Tum mujh say meray pyar ko cheenna chahtay ho.
Aaj ke baad sab waisa chalay ga jaisa main chahunga.
Saray khel khatam.
Ab koi deal nahi hogi.
Main The Ogre ko dhund kar, salaakhon ke peechay daalunga.
Aur jab main us say farigh hojaonga,
main tumhara qissa bhi khatam kardunga, Commissioner.
Tum tou gaye.